text: Escola d'Enologia Jaume Ciurana: Sessió de laboratori a VITEC
  Sessió de laboratori a VITEC
  Un cop més aprofitant la sinèrgia creada dins el projecte ENOR&D hem pogut aprofitar els recursos tècnics i, especialment, els humans de VITEC.
  La sessió d'anàlisi enològic ha permès tenir contacte amb equips automàtics d'anàlisi i algunes tècniques que no podem fer a l'Escola. Els cromatògrafs de gasos i líquids, els equips d'anàlisi enzimàtics han deixat de ser fotografies per ser esbudellats pels tècnics del VITEC davant de la curiositat dels alumnes (i del Gerard que ja està una mica rovellat).
  Segurament han estat les cinc hores més profitoses del curs d'anàlisi enològic.
  Finalment vam coincidir amb el Rector de la URV, de visita a VITEC, que ens va esperonar a aprofitar la nostra proximitat. De fet esperem el començament de la nova campanya per fer algun seguiment de control de maduració i veure en funcionament l'equip de la PCR-Quantitativa.
  Publicat per Escola d'enologia a 0:21
  Etiquetes de comentaris: aalisi enologic, control de maduracio, cromatograf de gasos, cromatograf de liquids, enord, equip d'analisi enzimatic, pcr quantitativa, urv, vitec